open-index/open-wikipedia-markdown huggingface dataset:
கல்கத்தா புத்தக கண்காட்சி

**கல்கத்தா சர்வதேச புத்தகக் கண்காட்சி**, ஆண்டு தோறும் கல்கத்தாவில் நடைபெறுகின்றது. 
இந்த கண்காட்சியில், விக்கிப்பீடியா நிறுவனம் பங்கேற்று, அதன் வங்காள மொழி பதிப்பை மேம்படுத்துமாறு தன்னார்வலர்களை கேட்டுக் கொண்டது.

## பங்கேற்போர்
இந்த கண்காட்சிகளில் பங்கேற்போர் பெரும்பாலும், ஆங்கிலத்திலும், வங்காள மொழியிலும் வெளியான புத்தகங்களை காட்சிக்கு வைப்பர். ஐரோப்பிய பதிப்பகங்களான ஒக்ஸ்போர்ட் பல்கலைக்கழகப் பதிப்பகம், கேம்பிறிட்ஜ் பல்கலைக்கழகப் பதிப்பகம், இசுபிரிங்கர் பதிப்பகம் உள்ளிட்டோரும் பங்கேற்கின்றனர்.

தி ஸ்டேட்ஸ்மேன், தி டெலிகிராஃப் உள்ளிட்ட ஊடகங்களும் பங்கேற்றன.

## கருப்பொருள்
1991 முதல் ஒவ்வொரு ஆண்டும், ஒவ்வொரு நாட்டுக்கும், மாநிலத்துக்கும் முன்னுரிமை அளித்து அது கண்காட்சியின் கருப்பொருளாக அறிவிக்கப்படும். அந்த நாட்டை, மாநிலத்தைச் சேர்ந்த பிரபல நபர் விருந்தினராக பங்கேற்பார்.

## நிகழ்ச்சிகள்
*இலக்கியவாதிகளின் கருத்தரங்குகள்
*புத்தக வெளியீடுகள்
*பள்ளிச் சிறார்களுக்கான கட்டுரை போட்டி, வினாவிடை போட்டி
*சிறப்பு விருந்தினரின் உரை
*புத்தக விற்பனை

## மேலும் பார்க்க
* சென்னை புத்தகக் காட்சி

## சான்றுகள்


## இணைப்புகள்

* கல்கத்தா புத்தகக் கண்காட்சியின் இணையதளம் 

பகுப்பு:கொல்கத்தா
பகுப்பு:இந்திய இலக்கியம்
பகுப்பு:நிகழ்வுகள்
மஸ்கட் சர்வதேச விமான நிலையம்

**மஸ்கட் சர்வதேச விமான நிலையம்** , ஓமான் நாட்டின் மஸ்கட்டில் உள்ளது. இது  பரப்பளவில் அமைந்துள்ளது. இந்த நிலையத்தில் ஒரு முனையம் உள்ளது. புதிதாக கட்டப்படுகின்ற முனையத்தில் ஆண்டு தோறும் 1.2 கோடி பயணியர் வந்து செல்லலாம். ஓமான் ஏர் எனப்படும் தேசிய வானூர்தி சேவை இங்கிருந்து விமானங்களை இயக்குகிறது.

## வானூர்திகளும் சேரும் இடங்களும்
### பயணியர் வானூர்திகள்

## சான்றுகள்

## இணைப்புகள்

* ஓமான் வானூர்தி நிலையங்களைப் பற்றி 

பகுப்பு:ஓமானின் வானூர்தி நிலையங்கள்
போபால் சந்திப்பு தொடருந்து நிலையம்

போபால் சந்திப்பு, (நிலையக் குறியீடு: BPL) இந்திய மாநிலமான மத்தியப் பிரதேசத்தின் போபால் நகரத்தில் அமைந்துள்ள தொடருந்து நிலையம் ஆகும். இது இந்திய இரயில்வேயின் மேற்கு மத்திய ரயில்வே மண்டலத்துக்கு உட்பட்டது.

## வண்டிகள்
### [[ராசதானி விரைவுவண்டி]]
*பெங்களூர் ராஜதானி விரைவுவண்டி
*சென்னை ராஜதானி விரைவுவண்டி
*சிகந்தராபாத் ராஜதானி விரைவுவண்டி
*பிலாஸ்பூர் ராஜதானி எக்ஸ்பிரஸ்

### [[சம்பர்க் கிராந்தி விரைவுவண்டி]]
*கர்நாடக சம்பர்க் கிராந்தி விரைவுவண்டி
*ஆந்திரப் பிரதேச சம்பர்க் கிராந்தி அதிவிரைவுவண்டி
*தமிழ்நாடு சம்பர்க் கிராந்தி விரைவுவண்டி

### பிற விரைவுவண்டிகள்
*ஆந்திரப் பிரதேச விரைவுவண்டி
*கர்நாடகா விரைவுவண்டி
*தமிழ்நாடு விரைவுவண்டி
*கேரளா விரைவுவண்டி
*கோவா விரைவுவண்டி
*புஷ்பக விரைவுவண்டி

## சான்றுகள்

பகுப்பு:போபால் மாவட்டம்
பகுப்பு:மத்தியப் பிரதேசத் தொடருந்து நிலையங்கள்
1671

**1671** (MDCLXXI) கிரெகொரியின் நாட்காட்டியில் ஒரு வியாழக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் ஞாயிற்றுக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* சனவரி 28 - பனாமா நகரம் தீயிட்டு அழிக்கப்பட்டது.
* ஏப்ரல் - சரைகட் சண்டை: அகோம் தளபதி லாக்கிட் போர்ப்புக்கான் முகலாயப் படைகளை இன்றைய குவகாத்தி அருகில் தோற்கடித்தான்.
* ஏப்ரல் 2 - அமெரிக்காக்களின் முதலாவது கத்தோலிக்கப் புனிதராக லீமா நகர ரோஸ் பத்தாம் கிளமெண்ட் திருத்தந்தையினால் ரோம் நகரில் பட்டமளிக்கப்பட்டார்.
* மே 9 - தோமசு பிளட் எனும் மதகுரு இலண்டன் கோபுரத்தில் இருந்த அரச நகைகளைக் கொளையடிக்க முற்பட்டுப் பிடிபட்டார். இவருக்கு மரண தண்டனை விதிக்கப்பட்டு, பின்னர் மன்னிக்கப்பட்டு இங்கிலாந்தின் இரண்டாம் சார்லசு மன்னனினால் நாடு கடத்தப்பட்டார்.
* சூன் 22 - உதுமானியப் பேரரசு போலந்து மீது போரை அறிவித்தது.
* டிசம்பர் - அமெரிக்காவின் முதலாவது "ஏழாம் நாள் பாப்திசத்" தேவாலயம் றோட் தீவு நியூபோர்ட் நகரில் அமைக்கப்பட்டது.
* டிசம்பர் 30 - கட்டிடக்கலைக்கான உலகின் முதலாவது பாடசாலை பிரான்சின் பதினான்காம் லூயி மன்னரால் பாரிசு நகரில் ஆரம்பிக்கப்பட்டது.
* ஐதரசன் கண்டுபிடிக்கப்பட்டது.

## பிறப்புகள்

## இறப்புகள்
* சூன் 25 - ஜியோவானி ரிக்கியொலி, இத்தாலிய வானியலாளர் (பி. 1598)
* இராகவேந்திர சுவாமிகள், இந்து ஆன்மிகவாதி (பி. 1595)

## மேற்கோள்கள்

*
1670

**1670** (MDCLXX) கிரெகொரியின் நாட்காட்டியில் ஒரு புதன்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் சனிக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* ஏப்ரல் 29 - பத்தாவது கிளெமென்ட் 239வது திருத்தந்தையாகப் பொறுப்பேற்றார்.
* மே 26 - இங்கிலாந்தின் டோவர் நகரில் இங்கிலாந்தின் இரண்டாம் சார்லசு, பிரான்சின் பதினான்காம் லூயி ஆகியோருக்கிடையில் உடன்பாடு எட்டப்பட்டது. இதன் படி, லூயி ஆண்டுதோறும் 200,000 பவுண்டுகள் சார்லசுக்கு அளிக்க வேண்டும், அதற்குப் பதிலாக, இங்கிலாந்தில் கத்தோலிக்கர்களுக்கு எதிரான சட்டங்களைத் திரும்பப் பெறவும், படிப்படியாக இங்கிலாந்தை கத்தோலிக்க முறைக்கும் கொண்டு வரவும் ஒப்புய்க் கொள்ளப்பட்டது.
* சூலை 18 - ஜமேக்கா, மற்றும் கேமன் தீவுகளை ஆங்கிலேயர்களின் நாடுகளாக எசுப்பானியா அங்கீகரித்தது.
* செனிகலில் முதலாவது பிரெஞ்சுக் குடியேற்றம் ஆரம்பமானது.

## பிறப்புகள்

## இறப்புகள்

## மேற்கோள்கள்

*
பேச்சில்லா கிராமம்

**பேச்சில்லா கிராமம்** என்பது மக்கள் வசிக்காத, ஆவணங்களில் மட்டுமே இடம்பெற்றுள்ள ஊர்களைக் குறிக்கிறது. இத்தகைய ஊர்கள் ஒரு காலத்தில் மக்கள் வசிப்பிடங்களாக இருந்து, படையெடுப்புகள், கொள்ளை நிகழ்வுகள், கொள்ளை நோய்கள்; அணைகள், சுரங்கங்கள் போன்ற பெரிய கட்டுமானங்களுக்கான நிலம் கையகப்படுத்தல்; வெள்ளம், வறட்சி போன்ற இயற்கைச் சீற்றங்கள் எனப் பல்வேறு காரணங்களால் ஏற்பட்ட இடப்பெயர்வின் காரணமாக பேச்சற்றுப் (ஆளரவம்) போனவையாகும்.

## தமிழ்நாட்டிலுள்ள சில பேச்சில்லா ஊர்கள்
*(இது முழுமையான பட்டியல் அல்ல)*
# வேலாம்பூர் (மதுரை மாவட்டம், தே. கல்லுப்பட்டி ஒன்றியம்)
# சிறுதூர் (மதுரை மாவட்டம்)
# ஆயகுளம் (விருதுநகர் மாவட்டம்)
# தவளைக்குளம் (சிவகங்கை மாவட்டம், திருப்புவனம் ஒன்றியம்) 

## மக்கட்தொகை கணக்கெடுப்பில்
இந்திய மக்கள் தொகை கணக்கெடுப்பு, 2011இல் ஆட்கள் வசிக்காத கிராமங்கள் இரு வகையாகப் பிரிக்கப்பட்டு இனங்காணப் பட்டன:
# கட்டிடங்கள் போன்ற கட்டுமானங்கள், சிதிலங்கள் உள்ளவை
# கட்டிடங்கள் போன்ற கட்டுமானங்கள், சிதிலங்கள் அற்றவை

## இந்தியாவின் பிற பகுதிகளில்
இந்தியாவின் பிற பகுதிகளில் ஆட்கள் வசிக்காத இத்தகைய கைவிடப்பட்ட ஊர்கள் *பே-சிராக்* (बेचिराग) கிராமங்கள், அதாவது விளக்கேற்றப்படாத ஒளியிழந்த ஊர்கள் எனக் குறிக்கப்படுகின்றன.

## மேற்கோள்கள்

பகுப்பு:இந்திய ஊர்களும் நகரங்களும்
இந்தியாவில் பொல்லாக்குச் சட்டம்

**இந்தியாவில் பொல்லாக்குச் சட்டம்** (Tort Law in India) தொகுத்தமைக்கப்பட்ட எழுத்துருச் சட்டங்களின் பிற்சேர்க்கையாக வளர்ச்சியுரும் ஒரு புதிய பொதுச் சட்டமாகும். பொல்லாக்கை பொதுவாக குடிமை, உடைமை அல்லது உரிமை சார்ந்த தவறுகள் என அழைக்கலாம். பொல்லாக்குச் சட்டம் குடிமை, உடைமை மற்றும் உரிமைத் தொடர்பான தவறுகளையும் அதற்கான தீர்வுகளையும் பற்றிய சட்டமாகும். இந்தியா பொதுவாக ஐக்கிய இராச்சியத்தின் முறையைப் பின்பற்றும் போதும், நீதியக நடவடிக்கையினால் சில மாற்றங்கள் ஏற்படுகிறது, இதனால் முரண்பாடுகளும் உருவாகியுள்ளன. இந்தியாவில் அதிகமாக வளர்ச்சிக் கண்டுள்ள பொல்லாக்கு அரசியல் அமைப்பு பொல்லாக்காகும்.

## மேற்கோள்கள்

பகுப்பு:இந்தியாவில் சட்டம்
லைக்கா தயாரிப்பகம்

thumb | வலது
**லைக்கா திரைப்பட தயாரிப்பகம்** அல்லது **லைக்கா புரொடக்சன்சு** என்பது சுபாஸ்கரன் அல்லிராஜா என்பவருக்கு சொந்தமான திரைப்படத் தயாரிப்பு நிறுவனமாகும். இது 2014ஆம் ஆண்டில் சென்னையில் தொடங்கப்பட்டது. லைக்கா மொபைல் நிறுவனத்தின் துணை நிறுவனமான இது திரைப்படங்களை தயாரிப்பது, மற்றும் பகிர்ந்தளிக்கும் பணிகளை செய்கிறது.  2014ஆம் ஆண்டில் வெளியான கத்தி திரைப்படம் இந்நிறுவனம் தயாரித்த முதல் திரைப்படமாகும்.

## வரலாறு
2008ஆம் ஆண்டில் வெளியான பிரிவோம் சந்திப்போம் திரைப்படத்தினை *ஞானம் பிலிம்சு* என்ற பெயரில் சுபாஸ்கரன் அல்லிராஜா தயாரித்திருந்தார். இதனைத் தொடர்ந்து 'அய்ங்கரன் இன்டர்நேசனல்' நிறுவனத்துடன் இணைந்து இவரது *லைக்கா புரொடக்சன்சு* நிறுவனம் விஜய், சமந்தா ருத் பிரபு ஆகியோர் முக்கிய வேடங்களில் நடித்த கத்தி திரைப்படத்தினை தயாரித்தது. இந்நிறுவனம் தற்போது, 2010ஆம் ஆண்டில் வெளியான எந்திரன் திரைப்படத்தின் தொடர்ச்சியாக வெளிவரும், சங்கர் இயக்கத்தில் ரஜினிகாந்த், அக்சய் குமார், ஏமி ஜாக்சன் ஆகியோர் நடிக்கும் எந்திரன் 2 திரைப்படத்தினை தயாரித்து வருகிறது.

## திரைப்பட விபரம்
### தயாரித்த திரைப்படங்கள்

### பகிர்ந்தளித்த திரைப்படங்கள்
* நானும் ரவுடி தான் (2015)
* விசாரணை (2016)
* தாரை தப்பட்டை (2016)

## மேற்கோள்கள்

பகுப்பு:தமிழ்நாட்டின் திரைப்படத் தயாரிப்பு நிறுவனங்கள்
பகுப்பு:சென்னையில் உள்ள திரைப்படத் தயாரிப்பு நிறுவனங்கள்
பகுப்பு:தமிழ்த் திரைப்படத் தயாரிப்பு நிறுவனங்கள்
பகுப்பு:இந்தியத் திரைப்படவிநியோகஸ்தர்கள்
சுபாஸ்கரன் அல்லிராஜா

**சுபாஸ்கரன் அல்லிராஜா** (பிறப்பு 2 மார்ச் 1972), இலங்கையைச் சேர்ந்த தொழிலதிபர், லைக்கா மொபைல் குழும நிறுவனங்களின் தலைவர் ஆவார். இவரது லைக்கா மொபைல் நிறுவனமானது தற்போது 17 நாடுகளில், சுமார் 12 மில்லியனுக்கும் அதிகமான வாடிக்கையாளர்களுக்கு தனது தொலைத் தொடர்பு சேவையை வழங்கி வருகிறது. சென்னையைத் தலைமையிடமாகக் கொண்டு செயற்பட்டுவரும் **[[லைக்கா தயாரிப்பகம்|லைக்கா புரொடக்சன்சு]]** நிறுவனம் இவருக்கு சொந்தமான திரைப்படத் தயாரிப்பு நிறுவனமாகும்.

## மேற்கோள்கள்

## வெளியிணைப்புகள்

பகுப்பு:வாழும் மக்கள்
பகுப்பு:1972 பிறப்புகள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:இலங்கைத் தமிழ்த் தொழிலதிபர்கள்
இலதா இரசினிகாந்து

**இலதா இரசினிகாந்து** ஓர் இந்தியத் திரைப்படத் தயாரிப்பாளர் மற்றும் பின்னணிப் பாடகி ஆவார். இவர் நன்கறியப்பட்ட இந்தியத் திரைப்பட நடிகர் இரசினிகாந்தின் மனைவியும் ஆவார். இவரால் தொடங்கப்பட்ட ஆசிரமத்தின் தலைவராகவும், சென்னையில் இயங்கிவரும் ஒரு பள்ளிக்குத் தலைவராகவும், இவை தவிர் இவரது மகள்களுக்குச் சொந்தமான திரைப்படத் தயாரிப்பு நிறுவனமான ஆச்சேர் ஸ்டுடியோஸ் நிறுவனத்தின் நிர்வாக இயக்குனராகவும் உள்ளார்.

## வாழ்க்கைக் குறிப்பு
### தொடக்ககால வாழ்க்கை
இந்தியாவின் சென்னையில் பிறந்த இவர், 1980ஆம் ஆண்டில் எத்திராஜ் மகளிர் கல்லூரியில் ஆங்கில இலக்கியத்தில் முதுநிலைப் பட்டம் பெற்றார்

### திரை வாழ்க்கை

## திரைப்பட விவரங்கள்
### தயாரித்த திரைப்படங்கள்
* *[[மாவீரன் (திரைப்படம்)|மாவீரன்]]* (1986)
* *[[வள்ளி (திரைப்படம்)|வள்ளி]]* (1993)

### பாடிய பாடல்கள்
* "நேற்று இந்த நேரம்" - *[[டிக் டிக் டிக்]]*
* "கடவுள் உள்ளமே" - *[[அன்புள்ள ரஜினிகாந்த்]]*
* "குக்குக்கு கூவும்" - *[[வள்ளி (திரைப்படம்)|வள்ளி]]*
* "மணப்பெண்ணின்" - *[[கோச்சடையான்]]*

## மேற்கோள்கள்

பகுப்பு:வாழும் மக்கள்
பகுப்பு:1958 பிறப்புகள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:இந்தியத் திரைப்படத் தயாரிப்பாளர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:சென்னை திரைப்படத் தயாரிப்பாளர்கள்
பகுப்பு:சென்னைப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
நாகா நடனம்

:இது நாகா இன மக்களின் நடனத்தை பற்றிய கட்டுரை அல்ல.

**நாகா நடனம்**, இந்திய மாநிலமான ஒடிசாவின், புரி நகரத்தில் நடத்தப்படுகிறது. இந்து சமய விழாக்களின் போது ஆண்கள் நடனமாடுவர். தலையில் வெள்ளி கிரீடத்தை அணிந்து கொண்டும், முகத்தில் போலியான தாடியை ஒட்டிக் கொண்டும் ஆடுவர். கைகளில் மூங்கில் பட்டைகள் இணைத்துக் கட்டப்பட்டிருக்கும். மேளம் அடிப்பவர்களின் இசைக்கு ஏற்ப நடனமாடுகின்றனர்.

## சான்றுகள்

பகுப்பு:நடன வகைகள்
பகுப்பு:ஒரியப் பண்பாடு
பகுப்பு:ஒடிசாவின் நடனங்கள்
மைன்புரி

**மைன்புரி**, இந்திய மாநிலமான உத்தரப் பிரதேசத்திலுள்ள மைன்புரி மாவட்டத்தின் தலைநகரமாகும்.

## அரசியல்
இந்த நகரம் மைன்புரி சட்டமன்றத் தொகுதிக்கும், மைன்புரி மக்களவைத் தொகுதிக்கும் உட்பட்டது.

## போக்குவரத்து

இங்கிருந்து ஆக்ரா, தில்லி, பரேலி, மீரட், பிரோசாபாத், எட்டாவா, குவாலியர், கான்பூர் உள்ளிட்ட நகரங்களுக்கு சாலைவழிப் போக்குவரத்து வசதி உண்டு.

## சான்றுகள்

## இணைப்புகள்
*  மைன்புரி மாவட்ட அரசின் இணையத்தளம்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:மைன்புரி மாவட்டம்
வி. கல்யாணம்

**வி. கல்யாணம்** (*V. Kalyanam*, 15 ஆகத்து 1922 – 4 மே 2021) இந்திய விடுதலைப் போராட்ட வீரர் ஆவார். 1920 ஆம் ஆண்டில் பிறந்த இவர் காந்தியின் வாழ்க்கையில் கடைசி சில ஆண்டுகள் அவருடைய நேர்முகச் செயலாளராக இருந்தார். 1942 ஆம் ஆண்டு வெள்ளையனே வெளியேறு இயக்கம் நடந்து கொண்டிருந்தபோது கல்யாணம் சுதந்திரப் போராட்டத்தில் இணைந்தார். இணைந்த நாள் முதல் கடைசியாக காந்தியடிகள் சுட்டுக் கொல்லப்பட்டது வரை இவர் காந்தியடிகளிடம் தொடர்ந்து பணிபுரிந்தார். நாதுராம் கோட்சே காந்தியடிகளை சுட்டபொழுது கல்யாணம் காந்தியடிகளுக்குச் சற்று பின்புறமாகத்தான் நின்று கொண்டிருந்தார். சுடப்பட்டவுடன் காந்தி இறந்து போனார், அவர் இறக்கும்போது  ’ஹே ராம்’ என்ற சொற்களை உச்சரிக்கவில்லை என்று வி. கல்யாணம் குறிப்பிட்டது சர்ச்சையானது. ஒரு கூர்மதி கொண்ட பத்திரிக்கையாளரின் ஊகத்திலான செய்தி அது என்றார்.  நேருவுக்கும் வல்லபாய் பட்டேலுக்கும் காந்தியின் இறப்பைக் குறித்து முதலில் தகவல் கொடுத்தவர் இவரே ஆவார். 
 
பின்னாளில், கல்யாணம் எட்வினா மவுண்ட்பேட்டனுக்குச் செயலாளராக இலண்டனில் பணிபுரிந்தார். சில ஆண்டுகளுக்குப் பின்னர் இந்தியாவிற்குத் திரும்பிய இவர் இராசகோபாலாச்சாரி மற்றும் செயப்பிரகாசு நாராயணன் ஆகியோருக்காகப் பணிபுரிந்தார்.

காந்தியடிகளின் தியாகத்தை காங்கிரசு கட்சி மறந்து விட்டது என்று கல்யாணம் விமர்சனம் செய்தார். கட்சியில் ஊழல் மலிந்துவிட்டதால் காங்கிரசு கட்சி கலைக்கப்பட வேண்டும் என்று காந்தி விரும்பியதாக இவர் தெரிவித்தார். மேலும், இந்தியாவில் ஊழல் பெருகியதற்கு சவகர்லால் நேருவே பொறுப்பு எனவும் அவர் கூறினார்.
 
2014 ஆம் ஆண்டில் வி.கல்யாணம் ஆம் ஆத்மி கட்சியில் சேர்ந்தார்.

## மறைவு
வி. கல்யாணம் முதுமை காரணமாக 2021 மே 4 அன்று தனது 98-வது அகவையில் சென்னையில் காலமானார்.

## மேற்கோள்கள்

பகுப்பு:காந்தியவாதிகள்
பகுப்பு:1922 பிறப்புகள்
பகுப்பு:2021 இறப்புகள்
பகுப்பு:தமிழ்நாட்டைச் சேர்ந்த ஆம் ஆத்மி கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:இந்திய விடுதலைப் போராட்ட வீரர்கள்
மரிகாட், செயின்ட் மார்ட்டின்

**மரிகாட்** *(Marigot)* என்பது கரிபியன் அல்லது மேற்கிந்தியத் தீவுகளில்  உள்ள செயிண்ட் மார்டின் தீவின் பிரெஞ்சுப் பகுதியில் இருக்கும் முக்கிய நகரம் மற்றும் தலைநகரம் ஆகும்.

## மக்கள் தொகை
2006 ஆம் ஆண்டின் கணக்கெடுப்பின்படி இத்தீவில் 5700 நபர்கள் குடியிருந்தனர்.

## புவியியல்
மரிகாட் தீவு, செயிண்ட் மார்ட்டின் தீவின் மேற்கு கடற்கரையில் அமைந்துள்ளது. மரிகாட் விரிகுடா மற்றும் தீவின் கிழக்கிலுள்ள உட்புற மலைகள் வழியாக மேற்கு கடற்கரையில் இருந்து மரிகாட் தீவு பரவியுள்ளது. தென் மேற்குப் பகுதியில் இத்தீவு  சிம்ப்சன் விரிகுடாவால் சூழப்பட்டுள்ளது.
 
## காலநிலை
குறிப்பாக இப்பகுதியில் உலர் காலநிலை நிலவுகிறது. கோப்பென் காலநிலை வகைப்பாட்டின்படி மரிகாட் வெப்பமண்டலப் புல்வெளி காலநிலையை கொண்டிருக்கிறது. காலநிலை வரைபடங்களில் இவ்வகை காலநிலையை சுருக்கமாக "Aw" எனக் குறிப்பிடுவர்.




## போக்குவரத்து
இந்நகரில் இளவரசி யூலியானா அனைத்துலக விமான நிலையம் மற்றும் எல் எசுபெரன்சு விமான நிலையம் போன்ற விமான சேவையும் அங்கியுலா தீவின் புளோயிங் பாயிண்ட் கிராமத்திற்கு ஒரு படகுத்துறை சேவையும் இருக்கிறது. 
 
## வரலாறு
முதலில் சதுப்பு நிலத்தில் இருந்த ஒரு மீன்பிடி கிராமத்திற்காகப் பெயரிடப்பட்டது. அரசர் பதினாறாம் இலூயி ஆட்சிக் காலத்தில் மரிகாட் தலைநகரமாக மாற்றப்பட்டது. இவ்வரசரே மரிகாட் விரிகுடாவிற்கு அருகிலுள்ள மலையில் செயிண்ட் இலூயிசு கோட்டையைக் கட்டினார். இன்று, அந்த கட்டிடம் மரிகாட்டின் மிக முக்கியமான கட்டிடமாகத் திகழ்கிறது.

கரிபியன் நகரங்களில், குறிப்பாக இஞ்சிரொட்டி மாதிரி வீடுகள் மற்றும் நடைபாதை உணவகங்களுக்கு மரிகாட் புகழ்பெற்ற நகரமாக விளங்குகிறது. ஒவ்வொரு புதன் மற்றும் சனிக்கிழமை காலைகளில் இங்கு சந்தை கூடுகிறது. 1998 ஆம் ஆண்டு சிபிடூ 2 திரைப்படத்தின் இறுதிக்கட்ட காட்சிகள் இங்கு படமாக்கப்பட்டன.

## மேற்கோள்கள்

## புற இணைப்புகள்

*About Saint Martin  Tourist Guide
*www.geographia.com, St Martin

பகுப்பு:செயிண்ட் மார்ட்டின்
பகுப்பு:கரிபியன் தலைநகரங்கள்
சீராசு

**சிராசு** (**Shiraz**, ; , *Šīrāz*, ,  ) என்பது ஈரானில் தெகுரான், மசுகாத், இசுபகான், தப்ரிசு மற்றும் கராஜ்ஜிற்கு அடுத்ததாக உள்ள ஆறாவது அதிக மக்கள் தொகையைக் கொண்ட நகரமாகும். 2006இல் இதன் மொத்த மக்கள் தொகை 1,214,808 ஆகும். இது பார்சு மாகாணத்தின் தலைநகரமும் ஆகும். 2009ல் இதன் மக்கள் தொகை 1,455,073 ஆகும். சிராசு ஈரானின் தென்மேற்கில் அமைந்துள்ளது. 

## மேற்கோள்கள்

பகுப்பு:ஈரானின் நகரங்கள்
அன்ரியல் எஞ்சின்

**அன்ரியல் என்ஜின்**(*Unreal Engine*) எபிக் விளையாட்டுக்கள் நிறுவனத்தால் 1998 ஆம் ஆண்டு முதலில் வெளியிடப்பட்டது. முதலில் இது "முதல் நபர் சுடுபவர் (First Person Shooter)" விளையாட்டுக்களை உருவாக்க மட்டுமே பயன்படுத்தப்பட்டது. தற்போது பல விதமான கணினி விளையாட்டுக்களை உருவாக்கப் பயன்படுகின்றது. தற்போது பயன்படுத்தப்படும் பொறிகளில் மிகவும் சிறந்தது எனப் பல வலைத்தளங்கள் தெரிவிக்கின்றன. பிரபல்யமான விளையாட்டு பொறிகளின் வரிசையில் இது இரண்டாவது இடத்தில் உள்ளது. இதில் மிகச்சிறந்த காட்சி விளைவுகளை உருவாக்க முடிவதால், கட்டிடக்கலை காட்சிப்படுத்தல்களின்போது பயன்படுத்தப்படுகின்றது.

### பயன்பாடுகள்
இதைப் பயன்படுத்தி உருவாக்கிய விளையாட்டுக்கள் பல உள்ளன. அவற்றுள் மிகவும் அறியப்பட்டவை:
* எபிக் கேம்ஸ் இன் அன்ரியல் டூர்ணமன்ட்.
* ரோக்கிஸ்டடி கலையகத்தால் உருவாக்கப்பட்டு வார்னர் புரோஸ் நிறுவனத்தால் வெளியிடப்பட்ட பேட் மேன் : அர்கம் நைட்
* நெதர் ரியலிம் கலையகத்தால் உருவாக்கப்பட்ட மோர்டல் கொம்பட் எக்ஸ்.
* பாண்டி நாம்கோ நிறுவனத்தின் டெக்கன் செவென் (7).

### உருவாக்கம்
ஒரு கணிவிளையாட்டை உருவாக்க நிரல்களை எழுத வேண்டியிருக்கும், ஆனால் அன்ரியலில் காட்சி நிரலாக்கம் அறிமுகப்படுத்தப்பட்டுள்ளது. யூடிகேயில்(அன்ரியல் டிவலப்மன்ட் கிட்) இதற்கு உருவாக்குனர்கள் "கிஸ்மட்" எனப் பெயரிட்டனர்.அன்ரியல் என்ஜின் 4 இல் "ப்லூபிரின்ட்" என பெயர்மாற்றம் செய்யப்பட்டது. இதன் மூலம் நிரலாக்கம் பற்றி அறியாமல் கணினி விளையாட்டுக்களை உருவாக்க முடியும்.ஆனால் சிக்கலான விளையாட்டுக்களை உருவாக்கும்போது "சி பிளஸ் பிளஸ்"'(C++)' மொழியை பயன்படுத்த முடியும். முன்னைய வெளியீடுளில் (UDK, UE3 மற்றும் பழையவை) "அன்ரியல் ஸ்க்ரிப்ட்" எனும் மொழி இருந்தது. அன்ரியல் என்ஜின் 4 வெளியீட்டில் இது இல்லாது செய்யப்பட்டுள்ளது.

இதன் பயனர் இடைமுகம் மற்ற பொறிகளை போல் அல்லாது மிகவும் இலகுவாக காணப்படுகின்றது. மேலும், இதில் மிகவும் செயல்திறன் வாய்ந்த இயற்பியல் முறை காணப்படுகின்றது. அதனால் இதில் துணி, வெடிப்பு, ரிஜிட்பொடி போன்றவற்றை உருவகப்படுத்த முடியம். அத்தோடு இயற்பியல் உருவகப்படுத்தல்களை செய்ய முடியும்.

### விலை
இந்த கணினி விளையாட்டு பொறியை இலவசமாக எவரும் பயன்படுத்தலாம். இதன் மூலம் உருவாக்குனர் வெளியிட்ட மென்பொருளினால் அவர்கள் $3000 (அமெரிக்க டொலர்) இலாபம் பெறும் வரை கட்டணம் செலுத்த தேவையில்லை. அதற்கு மேல் இலாபம் பெறும் நிறுவனம், இலாபத்தில் ஐந்து வீதம் கட்டணம் செலுத்த வேண்டும்.

### வெளியீடு
அன்ரியல் என்ஜினில் உருவாக்கப்படும் விளையாட்டுக்களை பல இயங்குதளங்களுக்கு இலகுவாக வெளியிடக்கூடியாதாக உள்ளது.

### கணினி தேவைகள் (பரிந்துரைக்கப்படுவது)

அன்ரியல் என்ஜின் இதை விட குறைந்த நிலையிலும் இயங்கக்கூடியது.

## மேற்கோள்கள்


## வெளி இணைப்புகள்

*
பகுப்பு:மென்பொருள்
கு. ஆ. ஆபிரகாம்

**கு. ஆ. ஆப்ரகாம்** *(Kurudamannil Abraham Abraham)* என்பவர் ஓர் இந்திய முறையிலான இதயநோய் மருத்துவர் மற்றும் மருத்துவத்துறை எழுத்தாளர் ஆவார்.  தென்னக இரயில்வேயின் தலைமையக மருத்துவமனையில்  முன்னாள் தலைமை இதய மருத்துவராக பணிபுரிந்த இவர் அங்கேயே தலைமை மருத்துவ இயக்குநராக 25 ஆண்டுகள் பணிபுரிந்தார். வேலூரிலுள்ள கிருத்துவ மருத்துவ கல்லூரி மற்றும் மருத்துவமனையில் மருத்துவப் பட்டம் பெற்ற இவர் இந்திய இராணுவத்தில் சேர்ந்து தனது வாழ்க்கையைத் தொடங்கினார். 1971 ஆம் ஆண்டில் நடைபெற்ற இந்திய-பாக்கித்தான் போரின்போது படையினருக்கு சேவை புரிந்தார். போருக்கு பின்னர், தனது கல்வித் தகுதியை உயர்த்திக் கொள்வதற்காக  மீண்டும் அவர் 1973 ஆம் ஆண்டில் சி.எம்.சிக்குத் திரும்பினார். உள் மருத்துவத்தில் ஒரு பட்டம் பெற்றார். 1978 ஆம் ஆண்டில் தெற்கு இரயில்வேயின் தலைமை மருத்துவமனையில் பணியில் சேர்ந்த இவர் 2002 ஆம் ஆண்டு, வயது முதிர்வால் ஓய்வு பெறும் வரை அரசாங்கத்தில் பணிபுரிந்தார். இவரது பணிக்காலத்தில் தென்னக இரயில்வே மருத்துவமனை ஒரு சிறந்த முன்மாதிரி மருத்துவமனையாக வளர்ந்தது. ஒவ்வொரு ஆண்டும் இம்மருத்துவமனையில் 1000 இதயத் திறப்பு அறுவை சிகிச்சைகள்  மேற்கொள்ளப்பட்டன.
 
பெரம்பூர் தலைமை மருத்துவமனையின் பணியில் இருந்து ஓய்வு பெற்ற பின்னர், சென்னை அடையாரிலுள்ள ஃபோர்டிசு மலர் மருத்துவமனையின் இதய நோயியல் துறையின் தலைவராகவும் அப்போலோ மருத்துவமனையின்,  இதய நோய்ப்பிரிவின் ஆலோசகராகவும் பணியாற்றினார். உள்நாட்டு மற்றும் வெளிநாட்டு பத்திரிகைகளில் மருத்துவக் கட்டுரைகள் எழுதி வெளியிட்டார். இந்திய அரசாங்கம் 1999 ஆம் ஆண்டு இவருக்கு பத்மசிறீ விருது வழங்கி கௌரவித்தது.

## தேர்ந்தெடுக்கப்பட்ட படைப்புகள்
* 
* 
* 

## மேற்கோள்கள்

## இவற்றையும் காண்க
* தென்னக இரயில்வே தலைமை மருத்துவமனை சென்னை
* கிருத்தவ மருத்துவக் கல்லூரி, வேலூர்.

பகுப்பு:பத்மசிறீ விருது பெற்ற மருத்துவத்துறையினர்
பகுப்பு:கேரள மக்கள்
பகுப்பு:மலையாள மக்கள்
பகுப்பு:இந்திய மருத்துவர்கள்
அச்சக் கோளாறு

**அச்சக் கோளாறு** (*phobia*) என்பது பதகளிப்புக் கோளாறின் ஒரு வகையும், பொருள் அல்லது சூழ்நிலையின் தொடர்ந்த பயமாகவும் வழமையாக வரையறுக்கப்படுகிறது. நிகழ்வில் அச்சக் கோளாறு முழுமையாக தவிர்க்கவியலாது. அனுபவிப்பவர் பொருள் அல்லது சூழ்நிலையை கடுந்துன்பமான அடையாளப்படுத்தி, குறிப்பிட்டளவு தலையீடு சமூக, தொழில் செயற்பாடுகளின் பொருத்துக் கொண்டு இருப்பார்.

## உசாத்துணை

## வெளி இணைப்புகள்

* 
* Diagnostic criteria for specific phobia in the DSM-IV

பகுப்பு:அச்சக் கோளாறு
பகுப்பு:அசாதாரண உளவியல்
அப்துல்லா பாலம்

**அப்துல்லா பாலம்** *(Abdullah Bridge)* என்பது இந்தியாவில் உள்ள சம்மு காசுமீர் மாநிலத்திலுள்ள சிறிநகரில் சீலம் ஆற்றின் குறுக்கே கட்டப்பட்டுள்ள முதலாவது காங்கிரிட் பாலமாகும். அருகில் அமைந்துள்ள சீரோ பாலத்திற்கு மாற்றாக அமைந்த புதிய இப்பாலம் பதாமி பாக் நகரின் ஒரு பகுதியான சன்வார் மற்றும் இராய்பாக் பகுதிகளை இணைக்கிறது.  சம்மு காசுமீர் அரசியலில் முதன்மை பங்களித்த இந்திய அரசியல்வாதியான சேக் அப்துல்லாவின் பெயர் இப்பாலத்திற்கு சூட்டப்பட்டுள்ளது.

## மேற்கோள்கள்

## இவற்றையும் காண்க
*சீரோ பாலம்

பகுப்பு:சம்மு காசுமீரில் உள்ள பாலங்கள்
பதகளிப்புக் கோளாறு

**பதகளிப்புக் கோளாறு** (*Anxiety disorder*) என்பது பதகளிப்பு, பயம் என்பவற்றின் உணர்வினால் குணவியல்பு கொண்ட உளப் பிறழ்ச்சிகளின் வகையாகும். இங்கு பதகளிப்பு வருங்கால சம்பவங்களைக் குறித்து கவலை கொள்ள, பயம் நடைபெறும் சம்பவங்களைக்கு எதிர்ச்செயல் செய்யும். அவ்வுணர்வுகள் உடல் ரீதியான அடையாளங்களான இருதய விரைவோட்டம், அதிர்ச்சி ஆகியவற்றை உருவாக்கலாம். பதகளிப்புக் கோளாறுகள் குறிப்பிட்ட எண்ணிக்கையில் காணப்படுகின்றன. அவற்றில் பொதுவாக்கப்பட்ட பதகளிப்புக் கோளாறு, குறிப்பிட்ட அச்சக் கோளாறு, சமூக அச்சக் கோளாறு, பிரிவு அச்சக் கோளாறு, வெட்டவெளி அச்சம், திகில் கோளாறு ஆகியன அவற்றில் சிலவாகும். ஒவ்வொன்றும் சொந்தப் பண்புகளையும் அறிகுறிகளையும் கொண்டிருந்தாலும், அவை எல்லாம் பதகளிப்பின் அடையாளங்களாகும்.

## உசாத்துணை

## வெளி இணைப்புகள்
*

பகுப்பு:உளவியல் விளைவுகள்
பகுப்பு:பதகளிப்புக் கோளாறுகள்
பகுப்பு:அசாதாரண உளவியல்
செயிண்ட் மார்ட்டின்

**செயிண்ட் மார்டின்** (*Saint Martin*,; ) வடகிழக்கு மேற்கிந்தியத் தீவுகளில் உள்ளதோர்  தீவு ஆகும். இது புவேர்ட்டோ ரிக்கோவிற்கு கிழக்கே ஏறத்தாழ  தொலைவில் உள்ளது.  பரப்பளவுள்ள இந்தத் தீவு கிட்டத்தட்ட 60/40 விகிதத்தில் பிரான்சுக்கும் () நெதர்லாந்திற்கும் (); இடையே பிரிபட்டுள்ளது; இரு பகுதிகளிலும் உள்ள மக்கள்தொகை ஏறத்தாழ சமமாகும். இருநாடுகளுக்கும் இடையே பகிர்ந்துகொண்டுள்ள தீவுகளில் இதுவே மிகச்சிறிய மக்கள்வாழும் தீவாகும். இந்தப் பிரிவு 1648 முதல் உள்ளது. தெற்கத்திய டச்சுப் பகுதி *[[சின்டு மார்தின்]]* எனப்படுகின்றது; இது நெதர்லாந்து இராச்சியத்தில் உள்ளடங்கிய நான்கு நாடுகளில் ஒன்றாகும்.  வடக்குப் பகுதி *[[செயிண்ட் மார்டின் தொகுப்பு|கலெக்டிவிடி டெ செயின்ட்-மார்டின்]]* (செயிண்ட் மார்டின் தொகுப்பு) எனப்படுகின்றது;இது பிரான்சிய கடல்கடந்த தொகுப்புகளில் ஒன்றாகும்.

சனவரி 1, 2009இல் முழுமையான இத்தீவின் மக்கள்தொகை 77,741 ஆக இருந்தது;, டச்சுப் பகுதியில் 40,917 பேரும், பிரான்சியப் பகுதியில் 36,824 பேரும் உள்ளனர்.

## மேற்சான்றுகள்

பகுப்பு:கரிபியன் தீவுகள்
மொற் பர்த்

**மொற் பர்த்** என்பது தமிழ்நாடு, நீலகிரி மாவட்டத்தில் வாழும் தோடர் எனும் பழங்குடி மக்களால் கொண்டாடப்படும் ஒரு விழாவாகும். இம்மக்களின் வாழ்விடங்கள் "மந்து" எனப்படுகின்றன.

இவர்கள் தங்கள் சொத்தாகக் கருதுவது எருமைகளையே. சைவர்களான இவர்கள் பால் பொருட்களையே உணவாகக் கொண்டவர்கள். அன்றாட வாழ்வில் எருமைக்கு முக்கிய இடம் கொடுக்கின்றனர். தங்கள் வாழ்வு செழிக்கவும் எருமைகளின் நலம் வேண்டியும் கொண்டாடப்படும் விழாவே மொற் பர்த் விழாவாகும். இவ்விழா மார்கழி மாதத்தில் நடைபெறும். தலைக்குந்தாவிற்கு அருகில் அமைந்துள்ள முத்தநாடு மந்துவில், எல்லோரும் கூம்புக் கோவிலில் கூடிக் கொண்டாடுகின்றனர். கூம்புக் கோவில் **மூன்போ** எனப்படுகிறது. *ஓடையாள்போ* என்பது மற்றொரு கோவிலாகும். கோவிலுக்குள் செல்ல ஆண்கள் மட்டுமே அனுமதிக்கப்படுகின்றனர். ஆண்கள் பாரம்பரிய உடையணிந்து சென்று மண்டியிட்டு வணங்குவர்.

விழா முடியுமுன் ஆண்களும் பெண்களும் கொண்டாடத்தில் பங்கு கொள்கின்றனர். பாரம்பரிய பாடல்களைப் பாடி அனைவரும் நடனமாடுவர். பின்பு பால், தயிர், நெய், இனிப்பு வழங்கி மகிழ்வர். இளையவர்கள் பெரியவர்களின் ஆசியினைப் பெறுவர்.

## மேற்கோள்கள்

பகுப்பு:தமிழர் விழாக்கள்
பகுப்பு:நீலகிரி மாவட்டம்
குசல் மெண்டிசு

**பாலபுவதுகே குசல் கிமான் மென்டிசு** (**''Balapuwaduge Kusal Gimhan Mendis**,'', ; பிறப்பு: 2 பெப்ரவரி 1995) இலங்கைத் துடுப்பாட்ட அணியின் வீரர். இவர் இலங்கை அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிரார். இலங்கை தேசிய அணிக்குத் தேர்வாவதற்கு முன்பாக 16 முதல் தரத் துடுப்பாட்டப் போட்டிகளில் மட்டுமே விளையாடியுள்ளார். அனைத்து வடிவ துடுப்பாட்டப் போட்டிகளிலும் இவர் மூன்றாவது வீரராக களம் இறங்குகிறார். 2016- 2017 ஆம் ஆண்டின் இலங்கைத் துடுப்பாட்ட அவை விருதுவழங்கும் விழாவில் சிறந்த ஒருநாள் பன்னாட்டுத் துடுப்பாட்ட வீரராக இவர் அறிவிக்கப்பட்டார்.

மொரட்டுவை பிரின்சு ஒஃப் வேல்சு கல்லூரியில் இவர் கல்வி பயின்றார்.

## சரவதேச போட்டிகள்
2014 ஆம் ஆண்டில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக்கிண்ணத் தொடரில் இலங்கை அணியின் தலைவராக நியமிக்கப்பட்டார். 2015 ஆம் ஆண்டில் மேற்கிந்தியத்தீவுகள் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 13 ஓட்டங்களும் இரண்டாவது ஆட்டப் பகுதியில் 39 ஓட்டங்களும் எடுத்தார். பின் இங்கிலாந்தில் சுற்றுப்பயணம் செய்து விளையாடிய இலங்கைத் துடுப்பாட்ட அணியில் விளையாடும் அணியில் இவர் இடம்பெற்றார். முதல் தேர்வுத் துடுப்பாட்டப் போட்டியில் இவர் ஓட்டங்கள் எடுக்கவில்லை. ஆனால் இரண்டாவது போட்டியில் தனது முதல் 50 ஓட்டங்களை எடுத்தார்.

சூன் 16, 2016 இல் அயர்லாந்து துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். அந்தப் போட்டியில் இவர் தனது முதலாவது அரைநூறு ஓட்டங்களை அடித்தார். சூலை 5, 2016 இல் இங்கிலாந்து துடுப்பாட்ட அணிக்கு எதிரான பன்னாட்டு இருபது20 போட்டியில் இவர் அறிமுகமானார்.

சூலை 28,2016 இல் முத்தையா முரளிதரன் பன்னாட்டுத் துடுப்பாட்ட அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் தனது முதல் நூறு ஓட்டங்களைப் பதிவு செய்தார். இதன்மூலம் மிக இளம்வயதில் ஆத்திரேலியத் துடுப்பாட்ட அணிக்கு எதிராக நூறு அடித்தவர் எனும் சாதனையையும், அதன் சொந்த மண்ணில் அதிக ஓட்டங்கள் அடித்த இலங்கை வீரர் எனும் சாதனையையும் படைத்தார். இந்தப் போட்டியில் இலங்கை அணி 106 ஓட்டங்கள் வித்தியாசத்தில் வெற்றி பெற இவர் உதவினார். ஆத்திரேலிய மண்ணில் இலங்கை அணி பெறும் இரண்டாவது வெற்றி இதுவாகும். இந்தப் போட்டியின் ஆட்டநாயகன் விருதுபெற்றார்.

பின் 2016-2017 ஆம் ஆண்டில் சிம்பாப்வேயில், மேற்கிந்தியத்தீவுகள் துடுப்பாட்ட அணி, சிம்பாப்வே துடுப்பாட்ட அணி மற்றும் இலங்கைத் துடுப்பாட்ட அணி பங்கேற்ற முத்தரப்பு போட்டிகளில் இவர் விளையாடும் அணியில் இடம்பெற்றார். இந்தத் தொடரில் மேற்கிந்தியத் தீவுகளுக்கு எதிரான ஐந்தாவது போட்டியில் இவர் 94 ஓட்டங்கள் எடுத்துன் அணியின் மொத்த ஓட்டம் 330 ஆக உதவினார். இந்த ஓட்டங்களே மேற்கிந்தியத் தீவுகளுக்கு எதிரான இலங்கை அணியின் அதிகபட்ச ஓட்டங்கள் ஆகும். இந்தப் போட்டியில் இலங்கை அணி 1 ஓட்டங்கள் வித்தியாசத்தில் வெற்றி பெற்றது. இதில் ஆட்டநாயகன் விருது பெற்றார். இந்த வெற்றியின் மூலம் இலங்கை அணி இறுதிப் போட்டிக்குத் தகுதிபெற்றது. இறுதிப்போட்டியில் 50 ஓட்டங்கள் எடுத்ததன் மூலம் இலங்கை அணி 6 இலக்குகள் வித்தியாசத்தில் வெற்றி பெற்றது. இந்தத் தொடரில் சிறப்பாக செயல்பட்டதன் மூலம் முதல் தொடர்நாயகன் விருது பெற்றார்.

## மேற்கோள்கள்

## வெளி இணைப்புகள்
* 
*Player Profile at Cricbuzz: 

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:இலங்கைத் துடுப்பாட்டக்காரர்கள்
ஆலிப்பூரா சிறை

**ஆலிப்பூரா சிறை** அல்லது **அலிப்பூர் மத்திய சிறை** *(Alipore Jail or Alipore Central Jail ; வங்காள மொழி: আলিপুর কেন্দ্রীয় সংশোধনাগার)* என்பது இந்திய நாட்டின் மேற்குவங்காளா மாநிலத்திலுள்ள கொல்கத்தா நகரின் அலிப்பூரில் அமைந்திருக்கும் மத்திய சிறை ஆகும். பிரித்தானியாவின் இந்தியப் பேரரசு காலத்தில்   இங்கு சிறை வைக்கப்பட்டிருந்த அரசியல் கைதிகளில் சுபாசு சந்திர போசும் கைதியாக இருந்தார். இச்சிறைச்சாலை இன்றும் நன்முறையில் செயல்படுகிறது. இச்சிறைச்சாலை வளாகத்தில் அலிப்பூர் சிறை அச்சகம் ஒன்றும் இயங்குகிறது.
 
அலிப்பூர் குண்டு வெடிப்பு சம்பவத்திற்குப் பின்னர் 1908 முதல் 1909 வரை  அரவிந்தர் இங்கு சிறை வைக்கப்பட்டிருந்தார். இங்கு சிறையிருந்தபோது சுப்ராபாத் என்ற பத்திரிகையில் எண்ணற்ற படைப்புகளை அரவிந்தர் வங்காள மொழியில் எழுதினார். பின்னாளில் இவை ‘’ சிறை வாழ்க்கையின் கதைகள் என்ற பெயரில் வெளியிடப்பட்டது. நான் ஓராண்டு சிறை வாழ்க்கையைக் குறித்துப் பேசியிருக்கிறேன். ஓர் ஆசிரமம் அல்லது குடிலில் ஓராண்டுக்கு அமர்ந்திருந்து பேசுவதை விட இவ்விடம் மிகப் பொருத்தமாக இருந்தது என்று பின்னாளில் இவர் குறிப்பிடுகிறார். பிரித்தானிய அரசின் சீற்றம் விளைவித்த ஒரே முடிவு என்னவெனில் நான் கடவுளைக் கண்டேன் என்று அரவிந்தர் குறிப்பிட்டார்.
 
## முக்கியக் கைதிகள் சிலர்
*சுபாஷ் சந்திர போஸ்
*காமராசர்
*பிதான் சந்திர ராய்
*சாரு மசூம்தார்
*பிரமோத் இரஞ்சன் சௌத்ரி
*டாக்டர் யேக் பிரிகெர்
*கக்கன்

## மேற்கோள்கள்

## வெளி இணைப்புகள்
* Martyrs of Indian Freedom 

பகுப்பு:கொல்கத்தா
பகுப்பு:இந்தியாவில் உள்ள சிறைச்சாலைகள்
தூண்டில் (திரைப்படம்)

**தூண்டில்** என்பது 2008ஆம் ஆண்டில் கே. எஸ். அதியமான் இயக்கத்தில் வெளியான ஒரு தமிழ்த் திரைப்படமாகும். இத்திரைப்படத்தில் சாம், சந்தியா, திவ்யா ஸ்பந்தனா ஆகியோர் முக்கிய வேடங்களில் நடித்திருந்தனர்.

## நடிகர்கள்
*சாம்
*சந்தியா
*திவ்யா ஸ்பந்தனா
*விவேக்
*ரேவதி
*ஆர்கே 
## கதைச்சுருக்கம்
லண்டனில் வசிக்கின்றனர் தமிழகத்தைச் சேர்ந்த ஷாம்-சந்தியா தம்பதியினர். இவர்களுக்கு வாடகைத்தாய் மூலம் பெண்குழந்தை கிடைக்கப் பெறுகிறது. குழந்தை வளர்கிறது. ஒருநாள் குழந்தை காணாமல் போக,ஷாம்-சந்தியா தவிக்கின்றனர். அப்போது திவ்யா குழந்தையைக் கொண்டுவந்து ஒப்படைக்கிறாள். திவ்யாவும் ஷாமும் முன்னாள் காதலர்கள் என சந்தியாவிடம் தெரிவிக்கிறாள் திவ்யா. தன்னைக் காதலித்து கைவிட்ட ஷாமை பழிவாங்கவே திவ்யா குழந்தையைக் கடத்தியிருக்கிறாள். இறுதியில் தனது எண்ணம் தவறு என்றும் தன் வாழ்வை நாசமானதற்கு காரணம் ஆர்.கே. தான் என்பதை அறிந்து ஆர்.கே.வை துப்பாக்கியால் சுட்டுக் கொல்கிறாள் திவ்யா. ஷாம்-சந்தியாவிடம்  குழந்தையை ஒப்படைக்கின்றாள் திவ்யா 

## ஒளிப்பதிவாளரின் அனுபவப் பதிவு
தூண்டில்திரைப்படத்தின் ஒளிப்பதிவாளர் டி.கவியரசு ஆவார். இவரின் தாயார் இலட்சுமி.தந்தையார் தங்கவேல். கவியரசு அவர்கள் 'தூண்டில்' படப்பிடிப்பில் தமக்கு ஏற்பட்ட நிகழ்வுகள் மற்றும் அனுபவங்களைத் தொகுத்து சோழன் பதிப்பகம் வாயிலாக 'மேலைக்கடலில் ஈழக்காற்று" எனும் தலைப்பில் ஒரு நூலாக வெளியிட்டுள்ளார்.

## விமர்சனம்
ஆனந்த விகடன் வார இதழில் வந்த விமர்சனத்தில் "சாதாரண கதையில், வாடகைத் தாய் மேட்டர் மட்டும் புதுசு. ஆனால், இவ்வளவு அஜாக்கிரதையாகவா செயற்கைக் கருத்தரிப்பை ஒரு டாக்டர் கையாளுவார்? வழக்கம் போல க்ளைமாக்ஸில் ஹீரோ நல்லவன்தான் என்று உணர்ந்து மன்னிப்பு கேட்கும் காட்சியும் சலிப்பு! திரைக்கதை என்னும் புழுவே இல்லாத தூண்டிலில் எந்த மீன்தான் சிக்கும்?" என்று எழுதி  மதிப்பெண்களை வழங்கினர்.

## மேற்கோள்கள்

## வெளியிணைப்புகள்

பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
அகர்த்தலா விமான நிலையம்

**அகர்த்தலா விமான நிலையம்**, இந்திய மாநிலமான திரிபுராவின் அகர்த்தலா நகரத்தில் உள்ளது. இதை இந்திய வானூர்தி நிலையங்கள் ஆணையம் நிர்வகிக்கிறது. தற்போது இன்டிகோ, ஸ்பைஸ் ஜெட், ஏர் இந்தியா உள்ளிட்ட நிறுவனங்கள் விமானங்களை இயக்குகின்றன.

## விமானங்களும் சேரும் இடங்களும்

### பயணியர் விமானங்கள்

## மேலும் பார்க்க
* இந்திய பன்னாட்டு வானூர்தி நிலையங்கள்
* இந்தியாவில் பயணிகள் போக்குவரத்து மிகுந்த வானூர்தி நிலையங்கள்

## சான்றுகள்


## இணைப்புகள்
*   அகர்த்தலா விமான நிலையம் - இந்திய விமான நிலையங்களை பற்றிய தளம்

பகுப்பு:திரிபுராவில் போக்குவரத்து
பகுப்பு:இந்திய வானூர்தி நிலையங்கள்
பகுப்பு:மேற்கு திரிப்புரா மாவட்டம்
பகுப்பு:இந்திய வான்படைத் தளங்கள்
கால்சியம் நைட்ரைடு

**கால்சியம் நைட்ரைடு** *(Calcium nitride)* என்பது Ca3N2 என்ற மூலக்கூற்று வாய்ப்பாடு கொண்ட ஒரு கனிமச் சேர்மம் ஆகும். பல்வேறு வடிவங்களில் (சமவளவு) காணப்பட்டாலும் α- கால்சியம் நைட்ரைடு பொதுவாகக் கிடைக்கிறது.
 
## அமைப்பு
α-கால்சியம் நைட்ரைடு, மாங்கனீசு இரும்பு ஆக்சைடு கனிமமான பிக்சுபைட்டு கனிமத்தின் எதிர் வடிவமைப்பை ஏற்றுள்ளது. Mn2O3 சேர்மத்தின் அமைப்பைப் போல ஆனால் அயனிகளின் இருப்பிடங்கள் அதனிலிருந்து மாறுபட்டு தலைகீழாக அமைந்திருக்கும். கால்சியம் (Ca2+) அயனிகள் ஆக்சைடின் (O2−) இடத்திலும் நைட்ரைடு (N3−) அயனிகள் மாங்கனீசு அயனிகளின் (Mn3+) இருப்பிடத்திலும் மாறுபட்டுக் காணப்படுகின்றன. இவ்வமைப்பில் Ca2+ நான்முகத் தளங்களிலும் நைட்ரைடு மையங்கள் இரண்டு வேறுபட்ட எண்முக தளங்களிலும் ஆக்ரமித்துள்ளன
 
## தயாரிப்பு மற்றும் வினைகள்
கால்சியம் காற்றில் எரியும்போது உருவாகும்  கால்சியம் ஆக்சைடுடன் சேர்ந்து கால்சியம் நைட்ரைடு உருவாகிறது. மற்றும் பகுதிப்பொருட்கள் நேரடியாக வினைபுரியும் போதும் கால்சியம் நைட்ரைடு உருவாகிறது. 
:3 Ca  +  N2   →   Ca3N2

கால்சியம் நைட்ரைடு தண்ணீருடன் வினைபுரிந்து அல்லது காற்றில் உள்ள ஈரப்பதத்தை உறிஞ்சி அமோனியா மற்றும் கால்சியம் ஐதராக்சைடு சேர்மங்களைக் கொடுக்கிறது.:
:Ca3N2  +  6 H2O   →   3 Ca(OH)2  +  2 NH3

சோடியம் ஆக்சைடு போலவே கால்சியம் நைட்ரைடும் 350 பாகை செல்சியசு வெப்பநிலைக்கு மேல் ஐதரசனை ஈர்த்துக் கொள்கிறது.
:Ca3N2 + 2 H2  →   2 CaNH + CaH2

## மேற்கோள்கள்

## புற இணைப்புகள்
* WebElements entry

பகுப்பு:நைட்ரைடுகள்
பகுப்பு:கால்சியம் சேர்மங்கள்
பகுப்பு:நைதரசன் சேர்மங்கள்
உஜ்ஜயந்தா அரண்மனை

**உஜ்ஜயந்தா அரண்மனை**, இந்திய மாநிலமான திரிபுராவின் அகர்த்தலாவில் உள்ளது. இங்கு திரிபுராவின் சட்டமன்றக் கூட்டம் நடத்தப்படுகிறது. இது முற்கால அரசாட்சிக் காலத்தில் அரண்மனையாக இருந்தது. தற்போது அருங்காட்சியகமாகவும் உள்ளது. வடகிழக்கு இந்தியாவில் உள்ள பெரிய அருங்காட்சியகம் இதுவே. கிட்டத்தட்ட 800 ஏக்கர்கள் பரப்பளவில் அமைந்துள்ளது.

இங்கு அரச தர்பார் அறை, நூலகம், வரவேற்பறை உள்ளிட்டவை உள்ளன.

## சான்றுகள்

பகுப்பு:மேற்கு திரிப்புரா மாவட்டம்
பகுப்பு:திரிபுராவில் உள்ள அரண்மனைகள்
பகுப்பு:திரிபுராவின் சட்டமன்றம்
பகுப்பு:திரிபுரா அருங்காட்சியகங்கள்
தேவதமுரா

**தேவதமுரா** என்னும் மலைத்தொடர், இந்திய மாநிலமான திரிபுராவின் தெற்கு திரிப்புரா மாவட்டத்தில் உள்ளது. இங்கு தொன்மையான பாறைச் சிற்பங்கள் உள்ளன. இந்த மலைத்தொடரை ஒட்டி கும்தி ஆறு பாய்கிறது.

இந்த மலைத்தொடர் 85 கி.மீ நீளத்தில் அமைந்துள்ளது. இங்கு தம்புரு அருவி ஓடுகிறது.

சாபிமுரா என்ற பாரம்பரிய தலம் இந்த மலையில் உள்ளது. இது பதினைந்தாம் நூற்றாண்டைச் சேர்ந்தது. இங்கு சிவன்,  பார்வதி ஓவியங்கள் வரையப்பட்டுள்ளன. 
பிள்ளையார், முருகன், துர்க்கை, துர்க்கை ஆகியோரின் படங்களும் வரையப்பட்டுள்ளன.

## சான்றுகள்

பகுப்பு:இந்திய மலைத்தொடர்கள்
பகுப்பு:திரிபுராவின் புவியியல்
பகுப்பு:இந்தியத் தொல்லியற்களங்கள்
பியா உர்ட்சுபாக்

**பியா உர்ட்சுபாக்** (*Pia Wurtzbach*, பிறப்பு: செப்டம்பர் 24, 1989) 2015 ஆம் ஆண்டிற்கான பிரபஞ்ச அழகியாகத் தேர்ந்தெடுக்கப்பட்டவர்.  இவர் ஜெர்மனி-பிலிப்பீனிய நடிகை, விளம்பர அழகி புரவலர், தொலைக்காட்சி ஆளுமை, சமையல்கலை வல்லுனர், அழகுக்கலை எழுத்தாளர் என பல திறமைகளைக் கொண்டவராவார்.

## மேற்கோள்கள்

பகுப்பு:பிரபஞ்ச அழகி
பகுப்பு:பிலிப்பீன்சு நபர்கள்
பகுப்பு:1989 பிறப்புகள்
பகுப்பு:வாழும் மக்கள்
ரோடு டவுன்

**ரோடு டவுன்** (**Road Town**) என்பது பிரித்தானிய கன்னித் தீவுகளின் தலைநகரம் ஆகும். இது டோர்டோலாவில் அமைந்துள்ளது. 2004இன் மதிப்பீட்டின் அடிப்படையில் இதன் மக்கள் தொகை 9,400 ஆகும். 2012இல் இதன் மக்கள் தொகை 12,603ஆக அதிகரித்துள்ளது.

## காலநிலை

## மேற்கோள்கள்

பகுப்பு:தலைநகரங்கள்
பகுப்பு:வட அமெரிக்கத் தலைநகரங்கள்
மதயானைக் கூட்டம்

**மதயானைக் கூட்டம்** () 2013 ஆம் ஆண்டு வெளிவந்த இந்தியத் தமிழ்த் திரைப்படமாகும். பாலு மகேந்திராவிடம் துணை இயக்குநராகப் பணிபுரிந்தவரும் ஆடுகளம் திரைப்படத்திற்கு உரையாடல் எழுதியவருமான விக்ரம் சுகுமாரன் இந்தப் பரபரப்பு திரைப்படத்தை இயக்கினார். அறிமுக நடிகர் கதிர், ஓவியா, விஜி சந்தரசேகர் உட்பட பலர் நடித்துள்ள இப்படத்தைத் தயாரித்தவர் ஜி. வி. பிரகாஷ் குமார். இந்தப்படத்தின் பாடல்களுக்கும் பின்னணிக்கும் இசையமைத்தவர் ரகுநந்தன்.

## நடிகர், நடிகையர்
* பார்த்திபனாக கதிர்
* ரீதுவாக ஓவியா
* வீரத்தேவராக வேல ராமமூர்த்தி
* செவனம்மாவாக விஜி சந்தரசேகர்
* ஜெயக்கொடித்தேவராக முருகன்ஜீ
* பொன்ராமாக ஸ்ரீஜித் ரவி
* சீராளனாக விருமாண்டி
* பூலோகராசாவாக கலையரசன்
* தென்னரசாக ஜெனிஷ்
* பிரேமாவாக அம்மு
* இளவரசாக இளவரசு
* தீபாவாக அஞ்சு

## பாடல்கள்

## விமர்சனங்கள்
இந்து தமிழ் நாளிதழில் வந்த விமர்சனத்தில் "வறட்டு கவுரவமும் பிடிவாதமும் ஊறிப்போன மனிதர்கள். அவற்றுக்காக ரத்தம் சிந்தவும் சிந்தவைக்கவும் தயங்காதவர்கள். இவர்களது கதைதான் மதயானைக் கூட்டம்... பண்பாட்டுக் கூறுகளின் யதார்த்தமான சித்தரிப்பு, வலுவான பாத்திரப் படைப்புகள், வசனங்கள், நேர்த்தியான நடிப்பு ஆகியவை படத்தின் வலுவான அம்சங்கள். சாதியக் கூறுகளை அப்பட்டமாக முன்வைப்பது, திரைக்கதையின் தொய்வு ஆகியவை பலவீனங்கள். மதயானைக் கூட்டம் அதன் குறைகளை மீறி, மண் சார்ந்த வலுவான படமாக அமைந்துள்ளது" என்று எழுதினர்.

## மேற்கோள்கள்

## வெளியிணைப்புகள்
* 

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கிராமத் திரைப்படங்கள்
பகுப்பு:திகில் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஓவியா நடித்த திரைப்படங்கள்
திகில் கோளாறு

**திகில் கோளாறு** (*Panic disorder*) என்பது திரும்பவும் நிகழும் திகில் தாக்குதலால் வகைப்படுத்தப்பட்ட ஒரு பதகளிப்புக் கோளாறு ஆகும். இது திகில் தாக்குதலின்போது அதிக பதகளிப்பின் வலுவான நிகழ்வுகளின் தொடர்ச்சியை உருவாக்குகிறது. இது குறைந்தது ஒரு மாதத்திற்கு குறிப்பிடத்தக்க நடத்தை மாற்றங்களையும், பிற தாக்குதல்கள் பற்றிய கருத்துடன் அல்லது சம்மந்தப்படுத்தலுடன் தொடரும் கவலையையும் கொண்டிருக்கலாம். பின்பகுதி *எதிர்பார்த்த தாக்குதல்* எனவும் அழைக்கப்படுகிறது.

அமெரிக்க சிறார், வாலிபப்பருவ மனநோய் மருத்துவ கல்விக்கழகத்தின்படி, திகில் கோளாறு பொதுவாக வாலிபப்பருவ காலத்தில் உருவாகி, மரபுவழியாகத் தொடரக்கூடியது. மூன்று மில்லியனுக்கு மேற்பட்ட அமெரிக்கர்கள் தங்கள் வாழ்நாளில் திகில் கோளாறை அனுபவிக்கிறார்கள்.

## உசாத்துணை

## வெளி இணைப்புகள்
* 

பகுப்பு:பதகளிப்புக் கோளாறுகள்
பாலியல் கோளாறு

**பாலியல் கோளாறு** (*sexual disorder*), **பாலியல் பிரச்சினை** (*Sexual problem*), **பாலியல் செயல் பிறழ்ச்சி** (*Sexual dysfunction*) அல்லது **பாலியல் செயல்பிழை** (*sexual malfunction*) என்பது தனி நபர் அல்லது இருவர் சாதாரண பாலியல் செயல்பாடுகளான உடலியல் இன்பம், பாலியல் விருப்பம், விருப்பத்தேர்வு, பாலியல் தூண்டல் அல்லது புணர்ச்சிப் பரவசநிலை போன்றவற்றின்போது ஏற்படும் இடையூறான அனுபவம் ஆகும். மனக் கோளாறு மருத்துவ, புள்ளிவிபரக் கையேட்டின் 5 வது பதிப்பின்படி, அதிக கடுந்துன்பமும் இருவருக்கிடையிலான விகாரமும் ஆகிய பாலியல் செயல் பிறழ்ச்சியை ஒரு நபர் உணர குறைந்தது 6 மாதங்களுக்கு தேவைப்படுகிறது எனக் குறிப்பிடுகிறது. பாலியல் கோளாறு ஒரு தனி நபரின் பாலியல் வாழ்க்கைப் புலன் உணர்வு தரத்தில் ஆழமிக்க தாக்கத்தை ஏற்படுத்த முடியும். *பாலியல் கோளாறு* எனும் பதம் உடலியல் ரீதியான பாலியல் செயல் பிறழ்ச்சியை மட்டும் குறிப்பிடாது, பாலியல் நெறிபிறழ்வையும் குறிப்பதோடு; சிலவேளைகளில் "பாலியல் விருப்பத்தேர்வுக் கோளாறு" என்பதையும் குறிப்பிடுகிறது.

## இவற்றையும் பார்க்க
* புணர்ச்சிப் பரவசநிலையின்மை
* விந்து முந்துதல்

## உசாத்துணை

## வெளி இணைப்புகள்
*International Society for Sexual Medicine 
*NIH site on sexual problems

பகுப்பு:மாந்த பாலுணர்வியல்
பகுப்பு:பாலியல்
அகர்த்தலா தொடருந்து நிலையம்

**அகர்த்தலா தொடருந்து நிலையம்**, இந்தியாவின் திரிபுரா மாநிலத்தில் அகர்தலாவில் உள்ளது.

வடகிழக்கு இந்தியாவில் குவகாத்திக்கு அடுத்ததாக அகர்த்தலாவில் தான் தொடருந்து நிலையம் கட்டப்பட்டது.

## வண்டிகள்
லாம்டிங் - அகர்தலா இடையே ஒரு தொடர்வண்டி இயக்கப்படுகிறது.
அகர்த்தலா - கரீம்கஞ்சு இடையே பயணியர் தொடர்வண்டியும் இயக்கப்படுகிறது.
இங்கிருந்து சியல்தாவுக்கு கஞ்சஞ்சுங்கா_விரைவுவண்டியும் இயக்கப்படுகிறது.

## சான்றுகள்

## இணைப்புகள்
*  வடகிழக்கு எல்லைப்புறத் தொடருந்து மண்டலத்தின் இணையத்தளம்

பகுப்பு:திரிபுராவிலுள்ள தொடருந்து நிலையங்கள்
பகுப்பு:மேற்கு திரிப்புரா மாவட்டம்
அகுவாசு

**அகுவாசு** அல்லது **அஹ்வாஸ்**  (**Ahwaz or Ahvaz**, ) என்பது தெற்கு ஈரானில் அமைந்துள்ள ஒரு நகரமாகும். இது குசெசுத்தான் மாகாணத்தில் அமைந்துள்ளது. 2011 மக்கள் தொகை கணக்கெடுப்பின் அடிப்படையில் தொகை 1,112,021 ஆகும்.. 

## மேற்கோள்கள்

பகுப்பு:ஈரானின் நகரங்கள்
ஆச்சா

**ஆச்சா** (*Hardwickia*) இது ஒரு சிறிய பூக்கும் தாவரம் ஆகும். பூக்கும் தாவரங்களில் இது மூன்றாவது பெரிய குடும்பத்தைச் சார்ந்தது ஆகும். இதன் கனி மருந்துப் பொருளாகப் பயன்படுகிறது. இந்த மரத்தின் மூலம் தான் நாதஸ்வரம் செய்ய படுகிறது

## மேற்கோள்கள்

பகுப்பு:பூக்கும் தாவரங்கள்
காந்திகிராம், திரிபுரா

**காந்திகிராம்** என்பது இந்திய மாநிலமான திரிபுராவின் மேற்கு திரிப்புரா மாவட்டத்தில் உள்ள ஒரு புறநகர் ஆகும். இது அகர்த்தலாவில் இருந்து 10 கி.மீ. தொலைவில் உள்ளது.

## அரசியல்
இது பாமுட்டியா சட்டமனறத் தொகுதிக்கும், மேற்கு திரிபுரா மக்களவைத் தொகுதிக்கும் உட்பட்டது.

## சான்றுகள்

## வெளி இணைப்புகள்
* GeoHack - காந்திகிராம், திரிபுரா

பகுப்பு:திரிபுரா மாநிலத்திலுள்ள ஊர்களும் நகரங்களும்‎
பகுப்பு:மேற்கு திரிப்புரா மாவட்டம்
காவேரி பாலம்

**காவேரி பாலம்** (Kaveri Palam) என்பது தமிழ்நாட்டின், திருச்சியில் அமைந்துள்ளது ஒரு பாலம் ஆகும்.
காவேரி பாலம் திருச்சியையும் ஸ்ரீரங்கம் தீவினையும் இணைக்கும் முக்கிய பாலமாகும்.

இந்த பாலம் அண்மையில் கட்டி முடிக்கப்பட்டது. இப்பாலம் பழைய பழுதடைந்த பாலத்திற்கு மாற்றாக கட்டப்பட்டது. இது திருச்சி மக்களின் மனதில் நீங்கா நினைவாக பதிந்துள்ளது.

ஒவ்வொரு மாலை வேளையிலும் அனைத்து வயதக்கொண்ட மக்களும், நண்பர்களுடன் கூட்டமாக மகிழ்வதனை இங்கு காணலாம். குழந்தைகள் ஆர்வமுடன் காவிரி ஆற்றுப்படுகையை பார்ப்பதையும், வயது முதிர்ந்தோர் நடைப்பயிற்சி மேற்கொள்வதையும் காணலாம்.

சமீப காலமாக திருச்சியின் முக்கிய இடங்களில் ஒன்றாக காவேரி பாலமும் திகழ்கிறது.

## மேற்கோள்கள்
கமல்பூர்

கமல்பூர் என்ற பெயரில் உள்ள ஊர்கள்:
*கமல்பூர், இந்தியா
*கமல்பூர், காமரூப்
*கமல்பூர், நேபாளம்
*கமல்பூர், பாக்கிஸ்தான்
கமல்பூர், இந்தியா

::இதே பெயரில் உள்ள பிற ஊர்களுக்கு, கமல்பூர் என்ற கட்டுரையைப் பார்க்கவும்.

**கமல்பூர்** (*Kamalpur*) என்பது இந்தியவின் மாநிலமான திரிபுராவின் தலாய் மாவட்டத்தில் உள்ள ஒரு நகரமும் நகர பஞ்சாயத்துமாகும்.  இது மாநிலத் தலைநகரான அகர்தலாவில் இருந்து 93 கி.மீ தொலைவில் உள்ளது. தலாய் மாவட்டத்தில் உள்ள மிகப்பெரிய துணைப்பிரிவு நகரமாகக் கருதப்படுகிறது..

## புவியியல்
கமல்பூர், தலாய் மாவட்டத்தின் பழமையான மற்றும் மிகப்பெரிய நகரமாகும். தலாய் ஆற்றின் கரையில் இரண்டு மலைகளுக்கு இடையில் அமைந்துள்ளது: அதாரமுரா மலைத்தொடர் மற்றும் லாங்டோராய் மலைத்தொடர் 24.19768°N 91.83487°E என்பன அவ்விரண்டு மலைகளாகும். சராசரியாக  கடல் மட்டத்திலிருந்து 16 மீட்டர் உயரத்தில் கமல்பூர் அமைந்துள்ளது. இந்த நகரம் அண்டை நாடான வங்காளதேசத்துடன் 53 கி.மீ சர்வதேச எல்லையைப் பகிர்ந்து கொள்கிறது.

## காலநிலை
வெப்பமான மற்றும் ஈரப்பதமான கோடைக்காலம், நீடித்த மழைக்காலம் மற்றும் வெப்பமான குளிர்காலம் கொண்ட வெப்பமண்டல காலநிலை கமல்பூரில் காணப்படுகிறது. மார்ச்சு மற்றும் ஏப்ரல் மாதங்களில் அடிக்கடி மழை பெய்யும். கோடை மற்றும் குளிர்காலங்களில் அதிகபட்ச வெப்பநிலை முறையே 36 பாகை செல்சியசு மற்றும் 28 பாகை செல்சியசு வெப்பநிலை நிலவுகிறது.  கோடை மற்றும் குளிர்காலங்களில் குறைந்தபட்ச வெப்பநிலை முறையே 17 பாகை செல்சியசு மற்றும் 5.3 பாகை செல்சியசு வெப்பநிலை வரை பதிவாகிறது.

## மக்கள் தொகையியல்
2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கமல்பூரின் மக்கள் தொகை 10,872 ஆகும். இதில் 5,479 ஆண்கள் மற்றும் 5,393 பெண்கள் இருந்தனர். 0-6 வயதுடைய குழந்தைகளின் மக்கள் தொகை 988 ஆகும். இந்த எண்ணிக்கை கமல்பூரின்  மொத்த மக்கள் தொகையில் 9.09% ஆகும். கமல்பூர் நகர் பஞ்சாயத்தில், ஆண்-பெண் பாலின விகிதம் 984 ஆகவும், மாநில சராசரி 960 ஆகவும் இருந்தது. கமல்பூரில் குழந்தை பாலின விகிதம் திரிபுரா மாநில சராசரியான 957 உடன் ஒப்பிடும்போது 900 ஆக இருந்தது. சராசரி கல்வியறிவு விகிதம் தேசிய சராசரியான 87.22% என்பதை விட அதிகாக 97.77 என இருந்தது.  ஆண்களி கல்வியறிவு சுமார் 98.61% ஆகவும், பெண்கள் கல்வியறிவு விகிதம் 96.93% ஆகவும் அப்போது இருந்தது.

## அரசியல்
இந்த நகரம் கமல்பூர் சட்டமன்றத் தொகுதிக்கும், கிழக்கு திரிபுரா மக்களவைத் தொகுதிக்கும் உட்பட்டது

## பொருளாதாரம்
கமல்பூர் நகரம் முக்கியமாக விவசாயத்தை அடிப்படையாகக் கொண்டதாகும். பல நுண் மற்றும் சிறு அளவிலான தொழில்துறை அலகுகள் இங்குள்ளன. ராம்துர்லப்பூர் தேயிலைத் தோட்டம் என்ற ஒரு தேயிலைத் தோட்டம் இங்கு உள்ளது. பல்வேறு பகுதிகளில் ரப்பர் தோட்டமும் பரவியுள்ளது. முக்கிய சந்தைப் பகுதி கமல்பூர் நகரம் ஆகும். பிற சிறிய சந்தை இடங்கள் புல்சாரி, கல்லூரி சௌமுகானி, கலாச்சாரி மற்றும் மாணிக்பந்தர் ஆகியனவாகும். 

## சுகாதாரம்
பிமல் சின்கா நினைவு மருத்துவமனை என்று பெயரிடப்பட்ட ஒரே ஒரு துணைப்பிரிவு மருத்துவமனை மட்டுமே கமல்பூரில் உள்ளது.

## போக்குவரத்து
அம்பாசா, அகர்தலா, கோவாய், குமார்காட்டு ஆகிய நகரங்களுக்கு கமல்பூருடன் சாலை இணைப்பு உள்ளது. அருகிலுள்ள இரயில் நிலையம் அம்பாசா இரயில் நிலையம் ஆகும். கமல்பூருக்கு சேவை செய்து வந்த கமல்பூர் விமான நிலையம் தற்போது செயல்படவில்லை.

## மேற்கோள்கள்

பகுப்பு:திரிபுரா மாநிலத்திலுள்ள ஊர்களும் நகரங்களும்
பகுப்பு:தலாய் மாவட்டம்
செயிண்ட் மார்டின் தொகுப்பு

**செயிண்ட் மார்டின்** (*Saint Martin*, ), அலுவல்முறையாக **செயிண்ட் மார்டின் தொகுப்பு** (பிரான்சியம்: *Collectivité de Saint-Martin*)  மேற்கிந்தியத் தீவுகளில் அமைந்துள்ள பிரான்சின் கடல்கடந்த தொகுப்புகளில் ஒன்றாகும். செயிண்ட் மார்ட்டின் தீவின் 60% கொண்ட வடக்குப் பகுதியையும் அடுத்துள்ள குறுந்தீவுகளையும் உள்ளடக்கிய இது சூலை 15, 2007இல் நிறுவப்பட்டது.இத்தீவின் 40% அடங்கிய தென்பகுதி, சின்டு மார்தின், நெதர்லாந்து இராச்சியத்தின் நான்கு அங்கநாடுகளில் ஒன்றாகும். 

 பரப்பளவுள்ள இதன் தலைநகரம் மரிகாட்டின் மக்கள்தொகை 36,286 (சன. 2011 கணக்கெடுப்பின்படி) ஆகும்.  

அங்கியுலா தீவிலிருந்து இதனை அங்கியுல்லா கால்வாய் பிரிக்கின்றது.
## மக்கள்தொகையியல்
தீவின் பிரான்சியப் பகுதியின் நிலப் பரப்பளவு  ஆகும். தீவின் பிரான்சிய, டச்சு இரு பகுதிகளிலும் ஆங்கிலத்தை அடிப்படையாகக் கொண்ட உள்ளூர் வழக்குமொழி  முறைசாரா இடங்களில் பயன்படுத்தப்படுகின்றது. சனவரி 2011இல் எடுக்கப்பட்ட பிரான்சு நாட்டு மக்கள்தொகை கணக்கெடுப்பின்போது இத்தீவில் பிரான்சியப் பகுதியின் மக்கள்தொகை 36,286 ஆகும். இது 1982இல் இருந்த 8,072 தொகையைவிட கூடியுள்ளது. 2011இல் மக்கள்தொகை அடர்த்தி  ஆக உள்ளது.

## நிலப்படங்கள்

## குறிப்புகள்

## மேற்சான்றுகள்

பகுப்பு:செயிண்ட் மார்டின்
பகுப்பு:பிரான்சு
லீவர்டு தீவுகள்

**லீவர்டு தீவுகள்** (*Leeward Islands*, ) அல்லது **வளிமறைவுத் தீவுகள்**, மேற்கிந்தியத் தீவுகளில் உள்ள தீவுக் குழுமம் ஆகும்.  ஆங்கிலப் பயன்பாட்டில், இவை சிறிய அண்டிலிசு தொடர்ச்சியின் வடக்குத் தீவுகளை குறிக்கின்றது.  புவேர்ட்டோ ரிக்கோவின் கிழக்கிலிருந்து துவங்கி டொமினிக்காவின் தெற்கு வரை நீள்கின்றன. வடகிழக்கு கரிபியக் கடலும்  மேற்கு அத்திலாந்திக்குப் பெருங்கடலும் சந்திக்கின்ற பகுதியில் இவை அமைந்துள்ளன. இவற்றில் சிறிய அண்டிலிசு தொடரின் தென்பகுதியில் உள்ளவை வின்வர்டு தீவுகள் (*வளிப்புறத் தீவுகள்*) எனப்படுகின்றன.

## லீவர்டு தீவுகளின் பட்டியல்
வடமேற்கிலிருந்து தென்கிழக்காக தீவுகள்:
*புவர்ட்டோ ரிக்கோவின் கன்னித் தீவுகள்: வீக்கெசு (புவர்ட்டோ ரிக்கா), குலெப்ரா (ஐ.அ.)
*அமெரிக்க கன்னித் தீவுகள்: செயிண்ட் தாமசு, செயிண்ட் ஜான், செயிண்ட் குரோய்க்சு, வாட்டர் தீவு (ஐ.அ.)
*பிரித்தானிய கன்னித் தீவுகள்: ஜோச்ட்டு வான் டைக்கு, டோர்டோலா, வர்ஜின் கோர்டா, அனெகடா (ஐ.இரா.)
*அங்கியுலா (ஐ.இரா., பிரித்தானிய அரசி கீழ்)
*செயிண்ட் மார்டின்/சின்டு மார்ட்டென் (பிரா./நெத.)
*செயிண்ட்-பார்த்தலெமி (பிரா.)
*சேபா (நெத.)
*சின்டு யுசுடாசியசு (நெத.)
*செயிண்ட் கிட்சு (பொதுநலவாயம், நெவிசுடன் இணைந்து பிரித்தானிய அரசியின் கீழ் நாடானது)
*நெவிசு (பொதுநலவாயம், செயிண்ட் கிட்சு காண்க)
*பர்புடா (பொதுநலவாயம், அண்டிக்குவா காண்க)
*அண்டிக்குவா (பொதுநலவாயம், பார்புடாவுடன் இணைந்து பிரித்தானிய அரசியின் கீழ் நாடானது)
*ரெடோண்டா (அண்டிக்குவா & பார்புடாவின் மக்களில்லா பகுதி)
*மொன்செராட் (ஐ.இரா.)
*குவாதலூப்பே (பிரா. கடல்கடந்த திணைக்களம்)
*லா டிசைரேடு (குவாதலூப்பேயின் சார்புப் புலம், பிரா.)
*ஐலெசு தெசு சைந்தெசு (குவாதலூப்பேயின் சார்புப் புலம், பிரா.)
*மாரீ-காலந்தெ (குவாதலூப்பேயின் சார்புப் புலம், பிரா.)
*டொமினிக்கா (பொதுநலவாயம்; *உள்ளும் வெளியிலும்)

==வெளி இணைப்புகள்==

* [http://dloc.com/UF00076863 *The Leeward Islands Gazette,*]  with full page images and full searchable text is freely and openly available in the [[Digital Library of the Caribbean]]
* [http://dloc.com/UF00076853 *Antigua, Montserrat and Virgin Islands Gazette,'']  with full page images and full searchable text is freely and openly available in the Digital Library of the Caribbean
பகுப்பு:கரிபியன் தீவுகள்
பகுப்பு:அத்திலாந்திக்குப் பெருங்கடல் தீவுகள்
கோவாய்

**கோவாய்**, இந்திய மாநிலமான திரிபுராவின் கோவாய் மாவட்டத்தில் உள்ளது. இது வங்காளதேசத்தின் எல்லைக்கு அருகில் உள்ளது.

## அரசியல்
கோவாய் நகரத்தை தலைமையிடமாக கொண்ட கோவாய் வட்டம் செயல்படுகிறது. இந்த நகரம் கோவா சட்டமன்றத் தொகுதிக்கும், கிழக்கு திரிபுரா மக்களவைத் தொகுதிக்கும் உட்பட்டது..

## சான்றுகள்

## இணைப்புகள்
* கோவாய் மாவட்ட அரசின் வலைத்தளம்

பகுப்பு:திரிபுரா மாநிலத்திலுள்ள ஊர்களும் நகரங்களும்
பகுப்பு:கோவாய் மாவட்டம்
கோவாய் மாவட்டம்

**கோவாய் மாவட்டம்**, இந்திய மாநிலமான திரிபுராவில் உள்ளது. இது முன்னர் மேற்கு திரிப்புரா மாவட்டத்தின் பகுதியாக இருந்தது. கோவாய் வட்டம், தெலியமுரா வட்டம் ஆகிய இரு வட்டங்களையும் சேர்த்து இந்த மாவட்டம் 2012-ஆம் ஆண்டில் நிறுவப்பட்டது.இதன் தலைமையிடம் கோவாய் ஆகும்.

## அரசியல்
இது கிழக்கு திரிபுரா மக்களவைத் தொகுதிக்கு உட்பட்டது. இது மேற்கு திரிப்புரா மாவட்டத்தின் பாகமாக இருந்த போது, ராமச்சந்திரகட், கோவாய், ஆஷாராம்பாரி, கல்யாண்பூர் - பிரமோத்நகர், தெலியமுரா, கிருஷ்ணபூர் ஆகிய சட்டமன்றத் தொகுதிகள் கோவாய், தெலியமுரா வட்டங்களில் இருந்தன..

## மேலும் காண்க
*கோவாய்

## சான்றுகள்

பகுப்பு:கோவாய் மாவட்டம்
பகுப்பு:திரிபுரா மாநிலத்திலுள்ள மாவட்டங்கள்
ஐசுவர்யா ரசினிகாந்த்

**ஐஸ்வர்யா ரஜினிகாந்த் தனுஷ்** (பிறப்பு 1 சனவரி 1982) ஓர் இந்தியத் திரைப்பட இயக்குநர், பின்னணிப் பாடகி மற்றும் நடனக்கலைஞரும் ஆவார். இவர் நன்கறியப்பட்ட இந்தியத் திரைப்பட நடிகர் ரஜினிகாந்த்தின் மூத்த மகளும், நடிகர் தனுசின் மனைவியும் ஆவார். தனது கணவர் தனுஷ் நடித்த *[[3 (திரைப்படம்)|3]]* (2012) திரைப்படத்தின் மூலமாக இயக்குநராக அறிமுகமானார்.

## வாழ்க்கைக் குறிப்பு
### சொந்த வாழ்க்கை
ஐசுவர்யா, நடிகர் ரஜினிகாந்த் - லதா இணையருக்கு முதலாவது மகளாகப் பிறந்தார். இவரது தங்கை சௌந்தர்யாவும் தமிழ்த் திரைப்படங்களில் பங்காற்றி வருகிறார். இவர், நடிகர் தனுசை திருமணம் செய்து கொண்டார், இவர்களுக்கு யாத்ரா (பிறப்பு 2006), லிங்கா (பிறப்பு 2010) என்ற இரு ஆண் குழந்தைகள் உள்ளனர்.

### திரை வாழ்க்கை
விஜய் தொலைக்காட்சியின் நடனப் போட்டி நிகழ்ச்சியான *[[ஜோடி நம்பர் ஒன்]]* நிகழ்ச்சியின் மூன்றாவது பகுதியில் ஜீவா, சங்கீதா, ஆகியோருடன் இணைந்து நடுவராகப் பங்கேற்றார். 2003 ஆம் ஆண்டில் வெளியான *[[விசில் (திரைப்படம்)|விசில்]]* திரைப்படத்தில் சிலம்பரசனுடன் இணைந்து பாடிய பாடலின் மூலமாக பின்னணிப் பாடகியாக அறிமுகமானார். இதனைத் தொடர்ந்து 2010 ஆவது ஆண்டில் வெளியான *[[ஆயிரத்தில் ஒருவன் (2010 திரைப்படம்)|ஆயிரத்தில் ஒருவன்]]* திரைப்படத்தில் உதவி இயக்குநராக பணியாற்றியதுடன் அப்படத்தில் இடம்பெற்ற *உன்மேல ஆசைதான்* பாடலையும் பாடியிருந்தார்.

## திரைப்பட விபரம்
### இயக்குநராக

### பின்னணிப் பாடகியாக

### பின்னணிக் குரல் தருபவராக

## பெற்ற விருதுகள்
இவர், தமிழக அரசின் கலைமாமணி விருதை நடனத்திற்காக பெற்றுள்ளார்.

## மேற்கோள்கள்

## வெளியிணைப்புகள்
*

பகுப்பு:வாழும் மக்கள்
பகுப்பு:1982 பிறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:கலைமாமணி விருது பெற்றவர்கள்
பகுப்பு:சென்னைத் திரைப்பட இயக்குநர்கள்
பகுப்பு:தமிழ்நாட்டு நடனக்கலைஞர்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:இந்தியப் பெண் திரைப்பட இயக்குநர்கள்